द हिमालयन्स (ब्याण्ड)
द हिमालयन्स (१९७४–१९८१) हङकङमा आधारित नेपाली पप रक ब्याण्ड थियो । यो ब्याण्ड मुसुमुसु हाँसिदेऊ र गाजलुले आँखै छोप्ने जस्ता गीतहरूका लागि जानिन्छ । सन् १९७४ मा हङकङमा केही नेपाली भाषी ब्रिटिस गोर्खा सैनिकहरूले यो ब्याण्ड बनाएका थिए र सन् १९८१ मा ब्याण्डका केही सदस्यहरूलाई बेलायतको एउटा रेजिमेन्टमा सरुवा गर्दा यसलाई विघटन गरिएको थियो ।

गठन 
ब्याण्ड सन् १९७४ मा गठन भएको थियो । नोर्देन तेन्जिङ भुटिया  सन् १९७१ मा हङकङमा ब्रिटिश गोर्खा सेनामा भर्ना भएका थिए त्यहाँ उनले सँगी सिपाहीहरूसँगै सन् १९७४ मा ब्याण्ड गठन गरे । उनीहरूले हङकङमा आफ्नो ब्याण्डका लागि किनेका केही पूरानो बाजाहरू लिएर गाउन थाले । भुटियाले ब्याण्डको नाम द हिमालयन्स राखे किनभने ब्याण्डका सदस्यहरू विभिन्न ठाउँका भए पनि हिमालय उनीहरूबीचको साझा सम्बन्ध थियो । ब्याण्डका सदस्यहरू साँझको समयमा अभ्यास गर्थे ।

गाजलुले आँखै छोप्ने 
सुरुमा ब्यान्डले रेजिमेन्टमा विभिन्न अवसरमा कभर गीत गाउने गर्दथ्यो । सन् १९७५/१९७६ मा, जब BFBS रेडियोले तिनीहरूलाई एउटा गीत रेकर्ड गर्न बोलायो, तिनीहरूले आफ्नो पहिलो मौलिक गाजलुले आँखै छोप्ने रेकर्ड गरे, जुन भुटियाका साथी अरुण थापाको ले रचेका थिए । उक्त गीतले उनीहरुलाई नेपाली संगीतको मूलधारमा पुर्‍यायो । त्यसपछि उनीहरूले धेरै मौलिक गीतहरू रचना गरे ।

मुसुमुसु हाँसिदेऊ 
उनीहरूको गीत मुसुमुसु हाँसिदेऊ लाई संगीतकार विशाल ददलानी, शिराज भट्टाचार्य र सम्राटले सन् १९९९ मा बलिउड फिल्म प्यार मे कभी कभीको लागि पुन: निर्माण गरेका थिए  ब्याण्ड सदस्य फ्रैंकलिन मुखियाका अनुसार पुन: निर्माण अनौपचारिक थियो र गीत चोरी भएको थियो ।

सदस्यहरू

प्रमुख सदस्यहरू 

 नोर्देन तेन्जिङ भुटिया (गायक)
 विजय थापा (गितारवादक)
 फ्रैंकलिन मुखिया (गायक)
 नवीन राई (गितारवादक)
 सोनम छिरिङ शेर्पा (ड्रमवादक)
 दीपक चन्द्र राई (ड्रमवादक)

सहयोगी सदस्यहरू 

 अजल सिंह गुरुङ
 श्याम लामा
 कृष्णमिलन नेवार

गीतहरू 

 गाजलुले आँखै छोप्ने
 मायाले माया गासिदेऊ
 चिसो बतासले
 चाँप गुराँस जब फुल्दछ 
 मलाई धेरै धेरै
 कहाँ तिम्रो मायालुलाई 
 फर्की हेर मेरो जीवन 
 मुसुमुसु हाँसिदेऊ

सन्दर्भहरू